Forskning og dokumentasjon på området har hovedsakelig vært publisert på tysk og tsjekkisk. Etter 1989 har mye av debatten om temaet foregått på engelsk der den vanlige betegnelsen har vært (fordrivelse eller utkastelse). Betegnelsen etnisk rensing og folkemord har etter hvert også blitt brukt. Betegnelsen (overføring, befolkningsoverføring) ble brukt av de allierte og av den tsjekkoslovakiske eksilregjeringen, men blir i liten grad anerkjent som en dekkende eller gyldig betegnelse. Ifølge historikeren Martin D. Brown var ikke en eufemisme, men en teknisk-juridisk betegnelse med en lang og kontroversiell forhistorie. Tvangsflyttingen av sudettyskerne ble legitimert av de allierte i Potsdam, og skiller seg ifølge Brown fra etnisk rensing som foregikk i Jugoslavia i 1990-årene. Den kanadiske historikeren Eagle Glassheim mener at særlig den «ville fordrivelsen» sommeren 1945 var etnisk rensing. Historikeren Andrew Bell-Fialkoff mener derimot at fordrivelsen av sudettyskerne er et godt eksempel på en vellykket befolkningsoverføring. Forfatteren Anne Applebaum avviser betegnelsen «overføring» og mener det er et eksempel på etnisk rensing.